b'\n_START_ARTICLE_\nRake\xc5\xbeeva Liza\n_START_SECTION_\nZgodba\n_START_PARAGRAPH_\nDogajanje je postavljeno v kme\xc4\x8dko okolje. Vas zasedejo vojaki, tudi pri Rake\xc5\xbeevih je tako. Pri njih \xc5\xbeivi narednik \xc4\x8dete, ki se zaljubi v prelepo Rake\xc5\xbeevo Lizo, ravnodu\xc5\xa1na pa ne ostane niti ona. Lizin mo\xc5\xbe po malem \xc5\xbee postaja ljubosumen, na vsakem koraku zalezuje njo in narednika. Kljub temu da ju \xc5\xa1e ne zaloti skupaj, pa si v mislih predstavlja, kako ga Liza in narednik varata. Na koncu ju tudi zaloti in ker si mora re\xc5\xa1iti svojo mo\xc5\xa1ko \xc4\x8dast, narednika mo\xc4\x8dno udari po glavi tako, da le-ta oble\xc5\xbei nezavesten na tleh. Zaradi storjenega zlo\xc4\x8dina ga zaprejo, narednik pa se mora iti zdravit v bolni\xc5\xa1nico.'